JohanHeinsen/ENO huggingface dataset:
Viborger Samler, 1814-10-27
Den 4de dennes, som var Keiseren af Østerrigs Navnedag, behagede det Hs. Kongel. Majestæt at udnævne den ved det Kongel. danske Hof accreditterede østerrigske Gesandt Greve Lytzow, til Storkors af Dannebrogen, hvilken Decoration Hs. Majestæt tilstillede Gesandten med den Yttring, at denne Udnævnelse skeede i Anledning af hans Keisers Navnedag, som en for alle Østerrigere glædefuld Dag. Grev Lytzow har allerede af sit Hof erholdt fornøden Tilladelse til at anlægge og bære den ham tildeelte Decoration. En Person, som lod sig kalde Carl, og foregav at være en af de uheldige Nordmænd, som formedelst Krigen ikke kunde komme tilbage til sit Fædreland, har lønnet sin Velgjører, Sognepræst Hr. Lemvig i Ulstrup pr. Hobroe, som havde forundt ham Arbeide, med den sorteste Utak, ved at bortvandre med Præstens eget Sølvlommeuhr samt 3 Uhr fra hans Tjenestekarle, foruden endeel Sølvspiseskeer, Penge og Klæder.
Viborger Samler, 1814-10-27
Odense, 21 Octbr. Jdag Formiddags opbrændtes her paa Heden udenfor Assistentskirkegaarden ved de tilforordnede Hr. Commissairer, den Summa: 4, 780,955 Rd. D. C. (skriver fire Millioner, syv Hundrede og firsindstyve Tusend, ni hundrede, fem og halvtredsindstyve Rd.) inddragne Courantsedler.
Viborger Samler, 1814-10-27
Bekjendtgjørelser. Paa Veien imellem Hornum og Roum, sidste Hobroe Markedsdag om Aftenen d. 18 Octbr., fandt min Dreng 50 Rbd. N. V. og 270 d. C., som var svøbt i et Silketørklæde. Den rette Eier som opgiver Klædets Farve og hvad Slags Seddeler det er, kan faae dem imod Findeløn og øvrige Omkostninger hos undertegnede, Niels Randrup i Schravad Mølle.
Viborger Samler, 1814-10-27
Paa en Frugtvogn, er i sidste Marked funden et sølvbeslagen Træpivehoved med Rør, som kan bekommes hos Kammerherre v. der Lühe, imod dette Avertissements Bekostning og en passende Findeløn til Finderen.
Viborger Samler, 1814-10-27
Jfølge Udlæg bliver d. 8de, 15 og 29 i næste Maaned Kl. 11 Formiddag, holdt offentlig Auction over Christen Hvids og Anders Qvornings Gaards Bygninger og Hartkorn 5 Tdr. 2 Skpr. 1 Fdkr. i Bjerregrav Sogn og Bye, Sønderlyng Herred, som herved kundgjøres. Dinesen. Auctionsdirecteur.
Viborger Samler, 1814-10-27
Fra Pressen er nylig udkommet: Blomsterbedene, eller moralske og latinske Tanker, som faaes for 2 Rbd. N. V. hos Hr. Gjestgiver Dinesen i Viborg. Tillige bedes Subskribenterne paa samme Bog, at afhente de Exemplarer, de har ladet dem tegne for. Lemvig, den 14de October 1814. P. Obel.
Viborger Samler, 1814-10-27
En fiin Hat med blaae Silkefoer af Farsøes Fabrik, ved hvis Stempel, staaer paatrykt Niels HOld, er i Gaar bleven borttaget. Den bedes mod en Douceur leveret paa Bogtrykkeriet.
Viborger Samler, 1814-10-27
Paa min eiende Lædder=Fabriqve her i Thisted haves nu færdig og kan i Fremtiden stedse bekommes til kjøbs for de billigste Priser, alle Slags garvede Lædder, af Hudder og Skind, saavelsom alluunte og gule stampede Faareskind, samt Liim i store og smaae Qvantiteter. Hvorimod jeg, til de høieste Priser mueligt, indkjøbertil Fabriquens Brug alle Slags raae Materialier af Bark, Hudder og Skind m.v. I enhver Henseende lover jeg en reel Behandling mod dem, som maatte behage at henvende sig til mig enten som Kjøber eller Sælger af ovenmeldte Vahre, og anbefale mig saaledes til det ærede Publikum.
Viborger Samler, 1814-10-27
Skulle en duelig Garversvend have Lyst til at paatage sig Arbeide ved Fabriqven, da kunne han ogsaa vente Antagelse paa meget gode Vilkaar. Thisted d. 17de Octbr. 1814. Philip Leviin.
Viborger Samler, 1814-10-27
I Anledning af Uds. Majestæts Dronningens Fødselsdag, bliver Söndagen d. 30te Octbr. spillet i det dramatiske Selskab. Der aabnes Kl. 5 og begyndes Kl. 6. (Billetterne afhentes i denne Vinter hos Hr. Provisor Beckmann hver Forestillingsdag paa den bestemte Tid, fra Kl. 8 til 12 om Foranddagen).
Viborger Samler, 1814-10-27
Auction. Fredagen d. 4de Novbr. førstkommende og følgende Dage bliver efter Coffardie-Capitain Thomas de W. Reberos og Hr. Ruppenthal paa Handelshuset, Dhrr. Velfour Ellah Reinals et Comp. deres Vegne, Reqvisition, offentlig Auction holdes i Westerøe Sogn paa Læsøe hos Dannebrogsmand Søren Cordsen, Søren Bouet og flere Stæder, over 12 a 1300 Stkr. Seilduger og Ravnduger, 2 a 300 Stkr. nye Trosser, circa 200 Kasser Lys, 2 a 3000 Hareskind, nogle Piber Hampolie, samt Seil og Takelage etc. som alt er ilandbragt fra det herunder Øen total forliiste Brigskib Amisady fra Lissabon, kommen fra Petersborg. Thi indbydes de Lysthavende at møde foranførte Tider og Stæder Kl. 10 slet Formiddag, hvor Conditionerne skal blive tilkjendegivet. Læsøe, den 12te Octbr. 1814. Berbom. Auctionsdirecteur.
Viborger Samler, 1814-10-31
No. 88.
Viborger Samler, 1814-10-31
Udenlandske Tidender.
Viborger Samler, 1814-10-31
(Af Altona Merkur og Hamb. Corresp.)
Viborger Samler, 1814-10-31
Wien 13 og 17 Octbr. Hoftidenden leverer en Deklaration paa tydsk og fransk, hvis Jndhold er "At Ministrene fra de Hoffer, som den 30 Mai underskreve Freden med Frankrig, have overvelet deels den 32te Artikel i Traktaten, som fastsætter: at de fredsluttende Magter skulle sende Befuldmægtigede til Wienerkongressen, der skal fastsætte Udførselsesmaaden af det Vedtagne, hvoraf følger, at disse Hoffers Befuldmægtigede maae kunne yttre sig frit og fortroligt over Gienstandene; deels, at det er Alles Fordeel, at samtlige Magters Gesandtere ikke samles, førend de førstnævnte Magters have afgjort de Spørsmaale, som skal være Grundlaget for Folkeretten, Pariserfreden og Tidsalderens billige Forventninger - Derfor er den formelige Aabning af Congressen udsat til 1ste Novbr. og ovennævnte Ministre haabe i den Tid at kunne berigtige de Jdeer og jevne de Synspunkter der angaae den almene Gienstand og derved deslettere fremme Hensigten af deres Sendelse, Ovenstaaende Beslutning har voldet mange Gisninger; men henseer man til Sagens Vigtighed og forstaaer at man bør lægge en fast Grundvold, for man opfører en Bygning saa anseer man Opsættelsen for rigtig og troer, at de foruroligende Rygter, egentligst ere opfundne for at virke paa Coursen.
Viborger Samler, 1814-10-31
Man mener at Sachsen bliver udeelt, men kommer under Preussen. Ligeledes: at Preussen faaer endeel af Polen - Med Frankrig mener man der i disse Dage forhandles Ting af den Beskaffenhed, at Fæstningen Maynz vil blive besat af Preussen De Jtalienske Anliggender ansees endnu for meget indviede. - Fyrst Talleyrand, skal, i en til Congressen indleveret Note, have erklæret sig imod de adskillige Magter tiltænkte Forstørrelser. Frankrig har - siger han - for ikke at hindre Freden ladet sig nøie med de Grændser den havde 1792; skal altsaa Frankrig ikke see sig truet af overmægtige Magter; maae den og ved at træde tilbage inden sine gamle Grændser, paastaae som Betingelse for Freden, at de andre Magter og lade sig nøie med deres Grændser fra hiint Aar. Vel vil Frankrig ikke med Magt modsætte sig slige Forstørrelser; det vil aldeles intet Skridt gjøre til at bryde Freden; men det nødes til, at nægte sine Nabostater Erkiendelsen, af en slig Udvidelse - Endelig forlanger han, at saa vigtige Ting maae vorde forhandlede skrivtlig og ikke mundtlig.
Viborger Samler, 1814-10-31
Hs. Katholske Majestæts Gesandt Chevalier Labrador, har i sin Konges Navn overleveret Hs. M. Keiseren af Rusland Ordenen af det gyldne Skind. Hs. M. Kongen af Danmark beærede d. 4de D. Jnvaliderhuset med et Besøg og sendte derefter 36 Louisdorer til Uddeling blant de 12 ældste Jnvalider.
Viborger Samler, 1814-10-31
Den engelske Admiral Sidney Smith og Generall. Grev Walmoden ere fra London komne hertil. Saasnart de Magter der undertegnede Freden med Frankrig, nemlig Østerrig, England, Rusland, Preussen, Frankrig, Spanien, Portugal og Sverig have endt de foreløbige Aftaler og Europas Anliggender og Congressen d. 1 Novbr. aabnes, ville til samme Tid alle de øvrige store og mindre Magters og Staters Gesandtere tiltræde Forhandlingerne ved Congressen. Den særegne Committe, som skal afhandle Tydsklands Sager, bestaaer af Magterne: Østerrig, Preussen, Bayern, Hannover og Würtemberg. J næste Uge vil Hs. M. Keiseren af Rusland i Prateren give en Fest til alle herværende Militære. Keiseren af Rusland, Kongen af Preussen og Kronprindsen af Würtemberg ere alle Chefer for 3 Østerrigske Husarregimenter.
Viborger Samler, 1814-10-31
Berlin, den 22de Octbr. Vore Aviser af 20de indeholde nu den med Kongen af Danmark sluttede Fredstraktat.
Viborger Samler, 1814-10-31
Vort Ministerium har og bekjendtgjort: "at da de mellem Sverig og Danmark værende Jrringer, ere hævede; saa ophører fra Preussisk Side den forbudne Handel paa Norge."J Gaar var her en stor Troppemanøvre, der forestillede Leipzigerslaget. Man siger den skal gjentages hvert Aar. Den Forventning, at D. M. Keiseren af Rusland og Kongen af Danmark snart ville indtræffe her i Berlin, er ikke bleven opfyldt. Der er nu slet ingen Anstalter at mærke til deres Modtagelse. Vor Konge skal have forkastet adskillige til disse Fester ham forelagde Planer og Overslag, som utilfredsstillende. Man mener endog her, at Keiseren af Rusland vil fra Ungarn af, reise lige til Petersborg.
Viborger Samler, 1814-10-31
London den 18de October. Et, rigtig nok uhyre Ølfad, som gjærede med Porter i Hr. Meurs Bryggeri, der holdte 6000 Barrels og naaede op til Husets anden Etage, har gjort en stor Ulykke. Med et stort Brag, sprang den itu, Øllet veltede ud og slog Væggene ud paa de nærliggende Smaahuse og dræbte deels ved sin Styrke, og Mængde, og deels ved de nedfaldende Vægge, 15 Mennesker.
Viborger Samler, 1814-10-31
En Franskmand, som udgav falske Sedler paa 5 Pd. er arresteret. Et Forsøg vore Tropper under den tapre General Ross d. 12te Septbr. gjorde for at tage Baltimore, er ikke lykkedes, Generall. Ross landede d. 12te Septbr. ved Potaferofloden 13 Mile fra Staden. 3 Mile derfra stod Fienden forskandset; men trak sig tilbage. Men 2 Mile derfra kom det til Fægtning mellem Engl. og Fiendens Fortrav, hvorved ulykkeligviis den særdeles tapre og dristige Generall. Rossfik et dødeligt Skud i Brystet. Han levede kun saalænge, at han kunne anbefale Kongen sin Kone og Børn. Oberst Broock tog Kommanden over de 4000 landede Engl. marscherede fremad og trængte Fienden tilbage 5 Mile nær Baltimore, hvor et fiendtligt Korps paa 6000 Mk. med 6 Kanoner og nogle 100de Ryttere stode velforskandsede, i et Krat - Englænderne angreb raskt og for og med Bajonetten det fiendtlige Korps paa 15 Minutter; de efterlode 2 Kanoner og tabde 5 til 600 Mk. dræbte, Saarede og Fangne. Vore bleve Natten over paa Valpladsen; men rykkede den 13de nærmere Baltimore. Men da baade Broocke erfarede, at Staden havde 15 til 20000 Md. Besætning med got Artilleri og Admiral Cochrane tillige underrettede Obersten om, at han fra Søsiden ikke kunde medvirke, da Fjenden havde nedsenkt 20 Skibe Havnen og stoppet Jndløbet, saa droge Englænderne sig uformærkt atter tilbage til North Point og indskibede sig, dog medtog han ombord 200 Personer af de bedste Familier. - Vi tabde 39 Døde og 257 Saarede. Oberst Patterson udmærkede sig meget, Alexandria kapitulerede rigtig nok d. 29 Aug, paa Vilkaar: at de til Engl. skulle udlevere alle offentlig og private Søe- og Artillerieforraad, 71 Skibe, alle Kjøbmandsvahre og skaffe Skibsproviant for Betaling. Men de amerikanske Batterier og Kanon baade gjorde Tilbagetoget saa besværligt, at Cocburn ikke kunde medbringe uden 21 Skibe, som over 20 Gange vare paa Grund og som det varede i 23 Dage med at bringe i Sikkerhed.
Viborger Samler, 1814-10-31
Amerikanske Aviser sige, at vor Flotille paa SøeChamplain er ødelagt og at General Jzard ved Plattsburg har slaaet General Prevost, som derved tabde 3000 Mk.
Viborger Samler, 1814-10-31
J disse Dage er af en fra Livet, dømt Forbryde opdaget et Tyvekomplot, som ved falske Nøgler ville have bestiaalet Postamtet og dets rige Kasse. Man fandt Angivelsen rigtig.
Viborger Samler, 1814-10-31
Hamburg den 18de Octbr. Da Jndbyggerne paa Helgoland den 12te Octbr. sidstl. høitideligholdt Washingtons Jndtagelse, før et lidet Krudtmagasin i Luften, hvorved der ulykkelig viis anrettedes endeel Skade.
Viborger Samler, 1814-10-31
Man har nu ogsaa oprettet et hamburgske altonaisk Bibelselskab, som den 19de October holdt sin første Forsamling i det herværende Johanneum.
Viborger Samler, 1814-10-31
Antallet af de Fremmede med Passe, som besøgte i sidste Frankfurter Messe, beløb sig til 42000.
Viborger Samler, 1814-10-31
J den sidste Forsamling af de Borgere, som have faste Eiendomme, blev besluttet ganske at opløse den hanseatiske Legion, og blot at beholde 800 Mand af samme, til at vedligeholde Rolighed i Staden. Derimod besluttede man at oprette en Nationalaarde af sex Batailloner Fodfolk (hver paa 1400 Mand) og 2 Escadroner Hestfolk. Der er allerede nedsat en Commission, som skal organisere denne Garde. Man nærer forskjellige Meninger og Jndretningens Gavn, lighed, da Nogle troe, det var bedre at holde en fast Garnison paa 2000 Mand eller derover, hvortil Enhver maatte bidrage sin Deel i Penge. Den tagne Beslutning menes at staae i Forbindelse med Systemet for Tydsklands almindelige Bevæbning. Hidindtil kunde, som bekjendt, Jngen faae Adgang, selv til det ubetydeligste Embede, med mindre han var af den augsburgske Troesbekiendelse; men i sidste Borgerforsamling er det Spørgsmaal bragt paa Bane, om ikke baade Reformerte og Catoliker bør gives Le samme Rettighed? Ogsaa Jøderne er for nærværende Tid en Gienstand befor Raadets og Borgerskabets Opmærksomhed. Man fo har foreslaaet at inddeele dem i tre Klasser med storre eller mindre Jndskrænkning.
Viborger Samler, 1814-10-31
En mægtig Nabofyrste skal være anmodet om paa Congressen i Wien at understøtte de hamburgske Gesandteres Ansøgning om at Fæstningsværkerne ved Hamborg maae sløifes, da man anseer dem skadelige for en Stad, der blot bestaaer ved sin Handel.
Viborger Samler, 1814-10-31
Blandede Efterretninger.
Viborger Samler, 1814-10-31
(Af Altona- og Hamborger Aviser.) Paris. Det er ikke Prindsessen af Wallis, men Madame Fitzherbert, som inkognito er kommen hertil. (bemeldte Prindsesse kom d. 8 Octbr. til Mayland) Fra Spanien høres Rygte om, at en Borgerkrig allerede der er udbrudt. J Spanske Aviser sees intet fra Frankrig.
Viborger Samler, 1814-10-31
Greven af Gottorp er nylig reist igjennem Mayland til Genf.
Viborger Samler, 1814-10-31
Professor Lipss Skrive over Wienerkongressen. er forbudet.
Viborger Samler, 1814-10-31
Norge, Rigsdagen er udsat til 11te Novbr. Man meener det strax antages der, at Norge forenes med Sverig. Kun Constitutionen forhandles der. Stemningen i Norge er god. Man tænker ikke paa at modsætte sig Sverig. Prinds Christian skal endnu være syg og opholde sig paa Statholderresidentsen paa Ladegaardsøen.
Viborger Samler, 1814-10-31
Deyen af Tunis er død.
Viborger Samler, 1814-10-31
Kongen af Neapel skal have sendt mange Penge til Banken i London.
Viborger Samler, 1814-10-31
Hjeronimus Bonaparte har kjøbt i Triest en heel Ladning Kolonialvahre.
Viborger Samler, 1814-10-31
Tydskland. Landsbyen Voldttel i det Lineburgske er den 25 Septbr. næsten ganske lagt Aske. 41 Bygninger afbrændte og 135 Personer, mistede alt.
Viborger Samler, 1814-10-31
Østerrig. Som forhen meldt have de høie Monarker i Wien indbyrdes antaget, at lade Alderen bestemme Rangen. Denne bliver da saaledes: Kongen af Würtemberg fød 1754. Kongen af Bayern 1756.
Viborger Samler, 1814-10-31
Kongen af Danmark 1768 (28 Januari. Keiser Fran, fodt 1768 (d. 12 Februar).
Viborger Samler, 1814-10-31
Kongen af Preussen 1770.
Viborger Samler, 1814-10-31
Keiser Alexander 1777.
Viborger Samler, 1814-10-31
Ved Hoffet brændes daglig 130 Centner Voxlys, og paa Redouten den 2den October blev drukket 160 Eimer Punsch. (En østerrigsk Eimer holder ommerent 2 danske Ankere).¬
Viborger Samler, 1814-10-31
Man bemærker, at Hoffet i Paris ingen Hofsorg har anlagt for den afdøde Dronning af Sicilien.
Viborger Samler, 1814-10-31
J Forest ere 80 Boliger tilligemed meget Qvæg ødelagt ved en Jldebrand. To Personer mistede Livet, og mange kom til Skade.
Viborger Samler, 1814-10-31
Kongen af Würtemberg gav Reg. Raad Heim burg, som modtog ham ved Linien, en Diamantbe. sat Daase, og hver af de 200 Uhlaner, som eskorterede ham, samt hver af de 220 Mk., der første Dag besatte Vagten hos ham, en Daler.
Viborger Samler, 1814-10-31
Den 9de prædikede Abbed Werner. - Forfatter af Weile der Kraft - som er kommen hertil for at udvirke Vedvarelsen af den ham af Storhertugen af Frankfurt udsatte Pension - første Gang i Wien, for en talrig Forsamling.
Viborger Samler, 1814-10-31
Afvigte Fredag gav Admiralitetet i London Befaling: at standse med Søesoldaternes Afskedigelse?
Viborger Samler, 1814-10-31
Udgivternes Jndskrænkning ved Artillerie=Departementet udgjør allene for Geværfabrikationen: 50000 Pd. Sterl. maanedlig.
Viborger Samler, 1814-10-31
Fra Bourdeaux ere 15 Skibe med Fødevare og franske Producter afgangne til Martinique og Guadeloupe.
Viborger Samler, 1814-10-31
J de Kornsække, som ere sendte over til England, skal mange rede Penge have været skjulte.
Viborger Samler, 1814-10-31
Den med Hieronimus Buonaparte formælede Prindsesse af Würtemberg og Prindsesse Charlotte af Wales ere lige nær beslægtede med Prinds Friederich af Wales (Georg den tredies Fader) fra hvem alle de nedstamme, som gjøre Fordringer paa den engelske Krone; den ene i mandlig, den anden i qvindelig Linie. Begge ere Cousiner i første Grad. Altsaa kunde det Tilfælde indtræffe, naar ingen Urdelukkelsesat gaaer igjennem, at Hieronimus's Gemalinde engang kunde vorde Dronning af Engelland og hans Søn Prinds af Wales.
Viborger Samler, 1814-10-31
Hamborg, d. 18de Octbr. Jdag høitideligholdt vi første Gang Aarsfesten til Erindring om hiin Dag, paa hvilken det største Slag, som Verdenshistoren har at opvise, leveredes, og paa hvilken Tydskland og saa mange andre Egne bleve befriede. Kunne end andre Stæder og Egne i Fædrenelandet have høitideligholdt den med større Glands og Pragt, have de sikkert ikke kunnet gjøre det med hjerteligere Følelser. Festlighederne begyndte med Gudstjeneste i alle Kirkerne, hvorpaa Hs. Excellence, Overfeldtherren Grev von Benningsen modtog Lykønskninger af den herværende Øvrighed og mange andre Personer. Vore Medborgeres Glæde yttrede sig paa forskjellige Maader ved Udhængning af Flag, Ege krandse og Blomstergirlander, ved Giestebud og selskabelige Sammenkomster. J Frimurerlogen beværtedes 90 saarede og lemlæstede Hanseater og Borgergardere. Paa Theatret opførtes det historiske Skuespil: Deutsche Treue. Paa Raadhuset gaves et pragtfuld Bal. Om Aftenen var hele Staden, frivillig illumineret.
Viborger Samler, 1814-10-31
Udenlandske Tidender. (Af Statstid., fyenske o. a. d. Aviser.)
Viborger Samler, 1814-10-31
Kjøbenhavns Børs den 25de October. Cours. Hamb. 2 M. 531 1/4, a vista 537 1/2. Amsterd. 2 M. 508 1/8. London 2 M. 20 1/2 Rbdlr. Spec. 530. - Specier solgtes til 32 a 32 a 32 1/2 Rbmk., for Commiteesedler blev givet 64 1/2 a 65 pr. 100.
Viborger Samler, 1814-10-31
Kiøbenhavn, den 22de Octbr. - J Handelen er endnu langt fra ikke den Rørelse, som man i Begyndelsen af Aaret med saa megen Grund ventede. De Artikler, som der er Søgning efter, maae snarere takke Krigen, imellem Engelland og Amerika) end Freden, for denne Stigning. Det er især amerikanske Produkter, som Riis, Tobak, Bomuld &c., som begieres meget, men især af de to første Artikler synes Forraadet ikke at være betydeligt. Hvad der i Mandsminde ikke har været Tilfældet, saa man nylig Exempel paa der blev nemlig kiøbt amerikansk Tobak i Kiøbenhavn for at gaae til Engelland. - De gode Forhaabninger, man gjør sig om Fredsunderhandlingernes heldige Udfald i Wien, have ogsaa i disse Dage bragt Statspapirerne til at stige. Kongl. Obligationer, som længe stode i 210, ere gaaede op til 235 - 240.
Viborger Samler, 1814-10-31
Jøvrigt sporer man her stor Mangel paa Rigsbanksedler, og Disconton er endnu bestandig meget høi. Uden Tvivl bidrager den store Dyrhed paa næsten alle Fornødenheder, og den betydelige Seddelmasse, som enhver i sit Fag behøver, meget hertil.
Viborger Samler, 1814-10-31
Paa Kiøbenhavns Børs indrettes i denne Tid en allerede længe ønsket Auktionsfahl, hvortil tages 7 Fag af de Pladse, hvor Boghandlerne have deres Boglader. Disse maa, som en Følge heraf, rykke længere op J de fleste af Jyllands Kiøbstæder ere nu allerede alskens private Pengesedler i fuld Gang. Endogsaa Kromænd og Møllere paa Landet finde deres Regning derved, hvorved dog Folk i daglig Handel og Vandel hielpes udaf mangen Forlegenhed indtil at saa megen offentlig Skillemynt kommer i Omløb at man igien kan rede for sig. Silkeborg. Gaard og Gods, er underhaanden solgt af Overkrigskommissær Ridder Jngerslew, til Stadshauptmand Aastrup i Randers, for 600,000 Rbdlr., halvt i Sølv og halvt i Navneværdie. J Altona festligholdtes ogsaa den 18 October med almindelig Jllumination.
Viborger Samler, 1814-10-31
Enhver, der ønsker Ombytning af de indkaldte Kobber=Skillemynter, er fra Kontoiret for de transportable Stats- og consignable Bank-Fonds anmodet om, forud at sortere, aftælle og aftutte disse til et Beløb af 48 Stykker i hver Tut; og godtgjøres da for en ut, der indeholder Eenskillinger af 1771, eller Tolvskillinger af 1812, 1 Rigsbankdaler N. V. og for 2 Tutter, der indeholde Toskillinger af 1809, 1810, 1811 og 1812, ligeledes 1 Rigsbankdaler N. V. Hvor, som heller ønsker at aflevere store Summer efter Vægt, maa derom gjøre skrivtlig Anmeldelse til Komtoiret.
Viborger Samler, 1814-10-31
Det af Kancellieraad Lautrup paa egne og Medinteressenteres Vegne, ved den over Guldhusets samtlige Bygninger med Jnventarium den 28 f. M. gjorte høieste Bud med 385,000 Rbd. N. V. er ikke bleven approberet, hvorimod Kommissionen lader bemeldte Eiendom stille til 4de og sidste Auction førstkommende 2 November, om Eftermiddagen Klokken imellem 3 og 5.
Viborger Samler, 1814-10-31
Fra den 8de October Kl. 4 om Eftermiddagen indtil den 15de Optbr. Kl. 4 om Eftermiddagen, ere 188 Skibe klarerede igjennem Øresunds Toldkammer, deraf 17 til indenrigske Steder og 1 til Færøerne. (Handels Tid.)
Viborger Samler, 1814-10-31
Følgende Middel mod Koldbrand skal være saare probat. Man lader tolv Lod godt, maadelig grovt pulveriseret Egebark koge saa sagteligen med aatte Pund Flodvand, indtil det hele er kogt saameget ind, at Dekokten, efterat være presset igjennem et Klæde, kun beløber sig til et Pund. Naar samme Dekokt er afkjølet; dypper man en, fire Gange sammenlagt Linnedklud, der er større, end det af Branden angrebne Sted, i Vandet og lægger den paa Stedet. Paalæggelsen fornyes hver halve Time; faa at man hver Gang med dette kolde Dekokt befugter en nye eller den forrige, men afvaskede, Klud og lægger den paa. - Jnden nogle Timer staaer Branden, gjerne stille og hører op med at stinke, ifald den var fugtig. Men man vedbliver alligevel med Omslaget paa den beskrevne Maade, til Brandstykket har løsnet sig at og er blevet til Byld. Ogsaa denne helbredes bedst ved fortsadt Paalæggelse af anførte Vædske hver tredie eller fierde Time og siden hver aattende indtil tolvte Time.
Viborger Samler, 1814-10-31
Copulerede i Viborg, d. 28de October. Ungkart Jens Nielsen Floutrup, og Enken, Anna Kathrine Abrahamsdatter Riis.
Viborger Samler, 1814-10-31
Bekjendtgjørelser. J Fremtiden udleveres intet Tøi fra Byens Farveri uden mod contant Betaling.
Viborger Samler, 1814-10-31
Placat. Onsdagen d. 9de Novbr. førstkommende, om Formiddagen Kl. 10, bliver i Bedsted Præstegaard i Thisted Amt, foretaget offentlig Auction over endeel afgangne Hr. Pastor Bjørns Boe, tilhørende Besætning, Ind= og Udboe, samt Præstegaardens indbjergede Avl, og den Afdødes Bøger. Vahrene som sælges ere gode, og Conditionerne som bekjendtgiøres paa Auctionsstædet, indrettes saa favorabel for Kjøberne som muligt Liebhabere indbydes. Westergaard, den 24de October 1814. Lauris Høyer. Auctionsdirecteur.
Viborger Samler, 1814-10-31
Da min Stampe har for en Tid været ubrugelig, lader jeg bekjendtgjøre, at den nu bliver til Brug for en hver, som vil unde mig deres Næring imod redelig Behandling og Tilsvare for Vadmelet. Alling Mølle. C. Nielsen.